标题：思玄赋
写作背景
东汉顺帝阳嘉四年（公元135年），张衡因受宦官谗毁， 常思图身之事，以为吉凶倚伏，幽微难明，而 作《思玄赋》以宣寄情志.此赋为骚体，乃效屈原《离骚》，面对当时珍 萧艾于重笥兮，谓蕙芷之不香，斥西施而弗御兮，羁要袅（骏马）以服箱（驾车）。行陂僻（邪僻）而获志兮，循法度而离殃 的贤佞不分、小人得意的黑暗政治，自己既然坚持正道， 不抑操而苟荣 ，不 巧笑以干媚 ，却受到排挤，而 何孤行之茕茕兮，孑不群而介立·感鸾鹥之特栖兮，悲淑人之稀合.因此在悲愤伤痛之中，通过浪漫的想象，虚幻地超绝尘世，神游八极，寻觅安身立命之处。然而最终又不能不落于尘世，无可奈何地表示 御六艺之珍驾兮，游道德之平林 ， 默无为以凝志兮，与仁义乎逍遥 ，在儒家独善其身、道家避世无为中聊度余生。全篇针对衰朽混乱的现实以及自己志向难伸的境遇，抒情寄慨，有较强的感染力。但是也应该指出，像这样的骚体赋，在两汉时代已经有三百余年的创作历史，大抵都是仿效屈原楚辞，艺术上既无创新，内容上更不能与屈原作品那种与日月争光的博大辉煌媲美，正如《文心雕龙·辨骚》所说： 自《九怀》以下，遽蹑其迹，而屈宋逸步，莫之能追。模拟文学总是不会有长久生命力的。因此，张衡《思玄赋》就其继往开来的赋体文学创作道路而论，还只是属于并不成功的尝试。
原文
仰先哲之玄训兮，虽弥高而弗违。匪仁里其焉宅兮，匪义迹其焉追？潜服膺以永靓兮，绵日月而不衰。伊中情之信修兮，慕古人之贞节。竦余身而顺止兮，遵绳墨而不跌。志抟抟以应悬兮，诚心固其如结。旌性行以制佩兮，佩夜光与琼枝。纗幽兰之秋华兮，又缀之以江离。美襞积以酷烈兮，允尘邈而难亏。既姱丽而鲜双兮，非是时之攸珍。奋余荣而莫见兮，播余香而莫闻。幽独守此仄陋兮，敢怠遑而舍勤。幸二八之胪虞兮，嘉傅说之生殷。尚前良之遗风兮，恫后辰而无及。何孤行之茕茕兮，孑不群而介立。感鸾鹥之特栖兮，悲淑人之希合。
彼无合而何伤兮，患众伪之冒真。旦获讟于群弟兮，启金縢而后信。览蒸民之多僻兮，畏立辟以危身。增烦毒以迷惑兮，羌孰可为言己？私湛忧而深怀兮，思缤纷而不理。愿竭力以守谊兮，虽贫穷而不改。执雕虎而试象兮，阽焦原而跟趾。庶斯奉以周旋兮，恶既死而后已。俗迁渝而事化兮，泯规矩之员方。宝萧艾于重笥兮，谓蕙茞之不香。斥西施而弗御兮，絷騕褭以服箱。行颇僻而获志兮，循法度而离殃。惟天地之无穷兮，何遭遇之无常！
不抑操而苟容兮，譬临河而无航。欲巧笑以干媚兮，非余心之所尝。袭温恭之黻衣兮，被礼义之绣裳。辫贞亮以为鞶兮，杂伎艺以为珩。昭彩藻与雕琭兮，璜声远而弥长。淹栖迟以恣欲兮，耀灵忽其西藏。恃己知而华予兮，鶗鴃鸣而不芳。冀一年之三秀兮，遒白露之为霜。时亹亹而代序兮，畴可与乎比伉？咨姤嫮之难鎫兮，想依韩以流亡。恐渐冉而无成兮，留则蔽而不彰。
心犹豫而狐疑兮，即岐阯而情。文君为我端蓍兮，利飞遁以保名。历众山以周流兮，翼迅风以扬声。二女感于崇岳兮，或冰折而不营。天盖高而为泽兮，谁云路之不平！□自强而不息兮，蹈玉蜯之峣峥。惧筮氏之长短兮，钻东龟以观祯。遇九皋之介鸟兮，怨素意之不逞。游尘外而瞥天兮，据冥翳而哀鸣。雕鹗竞于贪婪兮，我修絜以益荣。子有故于玄鸟兮，归母氏而后宁。
占既吉而无悔兮，简元辰而俶装。旦余沐于清源兮，晞余发于朝阳。漱飞泉之沥液兮，咀石菌之流英。翾鸟举而鱼跃兮，将往走乎八荒。过少皞之穷野兮，问三丘于句芒。何道真之淳粹兮，去秽累而飘轻。登蓬莱而容与兮，鳌虽抃而不倾。留瀛洲而采芝兮，聊且以乎长生。冯归云而遐逝兮，夕余宿乎扶桑。饮青岑之玉醴兮，鰞沆瀣以为粻；发昔梦于木禾兮，谷昆仑之高冈。朝吾行于汤谷兮，从伯禹乎稽山。嘉群神之执玉兮，疾防风之食言。
指长沙之邪径兮，存重华乎南邻。哀二妃之未从兮，翩缤处彼湘滨。流目眺夫衡阿兮，睹有黎之圮坟。痛火正之无怀兮，托山阪以孤魂。愁郁郁以慕远兮，越昂州而游遨。跻日中于昆吾兮，憩炎火之所陶。扬芒熛而绛天兮，水泫沄而涌涛。温风翕其增热兮，惄郁悒其难聊。顝羁旅而无友兮，余安能乎留兹？
顾金天而叹息兮，吾欲往乎西嬉。前祝融使举麾兮，纚朱鸟以承旗。躔建木于广都兮，摭若华而踌躇。超轩辕于西海兮，跨汪氏之龙鱼。闻此国之千岁兮，曾焉足以娱余？
思九土之殊风兮，从蓐收而遂徂。欻神化而蝉蜕兮，朋精粹而为徒。蹶白门而东驰兮，云台行乎中野。乱弱水之潺湲兮，逗华阴之湍渚。号冯夷俾清津兮，棹龙舟以济予。会帝轩之未归兮，怅徜徉而延伫。怬河林之蓁蓁兮，伟关雎之戒女。
黄灵詹而访命兮，樛天道其焉如。曰近信而远疑兮，六籍阙而不书。神逵味其难覆兮，畴克谋而从诸？牛哀病而成虎兮，虽逢昆其必噬。鳖令殪而尸亡兮，取蜀禅而引世。死生错其不齐兮，虽司命其不。窦号行于代路兮，后膺祚而繁庑。王肆侈于汉庭兮，卒衔恤而绝绪。尉尨眉而郎潜兮，逮三叶而遘武。董弱冠而司衮兮，设王隧而弗处。夫吉凶之相仍兮，恒反仄而靡所。
穆届天以悦牛兮，竖乱叔而幽主。文断祛而忌伯兮，阉谒贼而宁后。通人暗于好恶兮，岂昏惑而能剖？嬴擿谶而戒胡兮，备诸外而发内。或辇贿而违车兮，孕行产而为对。慎灶显以言天兮，占水火而妄讯。梁叟患夫黎丘兮，丁厥子而剚刃。亲所睼而弗识兮，矧幽冥之可信？毋绵挛以幸己兮，思百忧以自疹。
彼天监之孔明兮，用棐忱而佑仁。汤蠲体以祷祈兮，蒙厖禠以拯民。景三虑以营国兮，荧惑次于他辰。魏颗亮以从治兮，鬼亢回以毙秦。咎繇迈而种德兮，树德懋于英六。桑末寄夫根生兮，卉既凋而已育。有无言而不酬兮，又何往而不复？盍远迹以飞声兮，孰谓时之可蓄？
仰矫首以遥望兮，魂□惘而无俦。逼区中之隘陋兮，将北度而宣游。行积冰之硙硙兮，清泉冱而不流。寒风凄其永至兮，拂穹岫之骚骚。玄武缩于壳中兮，腾蛇蜿而自纠。鱼矜鳞而并凌兮，鸟登木而失条。坐太阴之庰室兮，慨含唏而增愁。怨高阳之相寓兮，颛顼而宅幽。庸织路于四裔兮，斯与彼其何瘳？望寒门之绝垠兮，纵余譄乎不周。迅焱潚其媵我兮，骛翩飘而不禁。越谽□之洞穴兮，漂通川之碄碄。经重阴乎寂漠兮，蝼坟羊之深潜。
追荒忽于地底兮，轶无形而上浮。出石密之暗野兮，不识蹊之所由。速烛龙令执炬兮，过钟山而中休。瞰瑶溪之赤岸兮，吊祖江之见刘。聘王母于银台兮，羞玉芝以疗饥。戴胜慭其既欢兮，又诮余之行迟。载太华之玉女兮，召洛浦之宓妃。咸姣丽以蛊媚兮，增嫮眼而蛾眉。舒訬婧之纤腰兮，扬杂错之褂徽。离朱唇而微笑兮，颜的砾以遗光。献环琨与琛缡兮，申厥好以玄黄。虽色艳而赂美兮，志皓荡而不嘉。双材悲于不纳兮，并咏诗而清歌。歌曰：天地烟熅，百芔含葩。鸣鹤交颈，雎鸠相和。处子怀春，精魂回移。如何淑明，忘我实多。
将答赋而不暇兮，爰整驾而亟行。瞻昆仑之巍巍兮，临萦河之洋洋。伏灵龟以负坻兮，亘螭龙之飞梁。登阆风之层城兮，构不死而为床。屑瑶橤以为礟兮，□白水以为浆。抨巫咸作占梦兮，乃贞吉之元符。滋令德于正中兮，含嘉秀以为敷。既垂颖而顾本兮，亦要思乎故居。安和静而随时兮，姑纯懿之所庐。
戒庶僚以夙会兮，佥供职而并讶。丰隆軯其震霆兮，列缺晔其照夜。云师□以交集兮，涷雨沛其洒涂。轙雕舆而树葩兮，扰应龙以服路。百神森其备从兮，屯骑罗而星布。
振余袂而就车兮，修剑揭以低昂。冠喦喦其映盖兮，佩綝纚以煇煌。仆夫俨其正策兮，八乘腾而超骧。氛旄溶以天旋兮，霓旌飘以飞扬。抚軨轵而还睨兮，心勺篵其若汤。羡上都之赫戏兮，何迷故而不忘？左青雕之揵芝兮，右素威以司钲。前长离使拂羽兮，后委衡乎玄冥。属箕伯以函风兮，惩淟涊而为清。拽云旗之离离兮，鸣玉鸾之譻譻。涉清霄而升遐兮，浮蠛蠓而上征。纷翼翼以徐戾兮，焱回回其扬灵。叫帝阍使辟扉兮，觌天皇于琼宫。聆广乐之九奏兮，展泄泄以肜肜；考治乱于律均兮，意建始而思终。惟般逸之无斁兮，惧乐往而哀来。素女抚弦而余音兮，太容吟曰念哉。既防溢而靖志兮，迨我暇以翱翔。
出紫宫之肃肃兮，集太微之阆阆。命王良掌策驷兮，逾高阁之将将。建罔车之幕幕兮，猎青林之芒芒。弯威弧之拔剌兮，射嶓頉之封狼。观壁垒于北落兮，伐河鼓之磅硠。乘天潢之泛泛兮，浮云汉之汤汤。倚招摇摄提以低徊□流兮，察二纪五纬之绸缪遹皇。偃蹇夭矫娩以连卷兮，杂沓丛鶍飒以方骧。戫汨飂泪沛以罔象兮，烂漫丽靡藐以迭逿。凌惊雷之□磕兮，弄狂电之淫裔。逾痝鸿于宕冥兮，贯倒景而高厉。廓荡荡其无涯兮，乃今窥乎天外。
据开阳而頫视兮，临旧乡之暗蔼。悲离居之劳心兮，情悁悁而思归。魂眷眷而屡顾兮，马倚辀而徘徊。虽游娱以偷乐兮，岂愁慕之可怀。出阊阖兮降天途，乘焱忽兮驰虚无。云菲菲兮绕余轮，风眇眇兮震余旟。缤连翩兮纷暗暧，儵眩眃兮反常闾。
收畴昔之逸豫兮，卷淫放之遐心。修初服之娑娑兮，长余佩之参参。文章奂以粲烂兮，美纷纭以从风。御六艺之珍驾兮，游道德之平林。结典籍而为罟兮，敺儒墨以为禽。玩阴阳之变化兮，咏雅颂之徽音。嘉曾氏之归耕兮，慕历阪之嵚崟。恭夙夜而不贰兮，固终始之所服。夕惕若厉以省□兮，惧余身之未敕。苟中情之端直兮，莫吾知而不恧。默无为以凝志兮，与仁义乎逍遥。不出户而知天下兮，何必历远以劬劳？
系曰：天长地久岁不留，俟河之清秪怀忧。愿得远渡以自娱，上下无常穷六区。超逾腾跃绝世俗，飘遥神举逞所欲。天不可阶仙夫稀，柏舟悄悄吝不飞。松乔高跱孰能离，结精远游使心磶。回志朅来从玄谋，获我所求夫何思！
文章赏析
文章寓意在政治上屡遭挫折之后对人生道路的思考，大意是说要改变原来的志向，转去潜心学术理论的探讨和加强自己道德意志的修养，虽有软弱退缩的一面，但它反映了作者要独善其身、不与世俗同流合污的高尚情操。
文章评价从形式上看，这12句七言诗完全可以表达独立的完整的意思。其创作时间与《四愁诗》相近，但其中已没有再像《四愁诗》那样参用骚体诗句式，而且全用偶句（即两句表达一个意思）形式，已可看作是一首典范的七言诗。由此可见，张衡写作七言诗并非偶然，所以我们认为文人七言诗的首创权应属张衡而不是曹丕。张衡的七言诗固然带有试作的不成熟、不完美之处，然而对此后七言诗的进一步发展产生了重要的影响。他在七言诗的发展史上占有极其重要的地位，对此，我们必须充分地予以肯定和承认。
作者简介
张衡（78～139），东汉文学家、科学家。字平子。南阳西鄂（今河南南阳市卧龙区石桥镇）人。家为著名大姓，祖父张堪曾任蜀郡太守。17岁时游学三辅，后来到京都洛阳，就教于太学，“通《五经》，贯六艺”。虽才高于世，却从无骄尚之情。常常从容淡静，不好交结俗人。 永元中，举孝廉、连辟公府皆不就。当时，天下太平日久，自王侯以下，都非常奢侈，张衡乃作《二京赋》，以讽谏世事。曾应南阳太守鲍德之邀，出任南阳主薄八年，后鲍德调升为大司衣，张衡也就辞职回乡。其后，邓皇后之弟、大将军邓骘奇其才，屡次征召，都推辞不就. 张衡善于制造机巧之物，尤好天文、阴阳、历算之学。汉安帝雅闻张衡精于术学，公车特征拜为郎中，再迁为太史令。在此期间，他制造了观察天象的浑天仪，并著有《灵宪》、《算罔论》，对天体的形成与运行的规律，提出了比较完整的以“气”为基础的宇宙形成论。 顺帝初，张衡第二次调任太史令。由于他不慕荣华富贵，所居之官职，一积数年不徙升。自去史职后，五年复还任此职，并作《应闲》以述其志。阳嘉元年（132年），张衡又制造了测定地震的地动仪， 后来陇西地震，果验其妙。 《隋书·经籍志》有《张衡集》14卷，久佚；明人张溥编有《张河间集》，收入《汉魏六朝百三家集》。